Aleksei Jevgrafov

Aleksei Jevgrafov (sündinud 24. novembril 1979 Narvas) on Eesti poliitik, alates 5. aprillist 2023 XV Riigikogu liige.

 Haridus 
Ta lõpetas aastal 1998 Narva Pähklimäe Gümnaasiumi ja aastal 2002 Tallinna Pedagoogikaülikooli haldusjuhtimise erialal (magistrikraadiga võrdsustatud kvalifikatsioon).

 Töö 
Ta oli 4. detsembrist 2001 kuni 1. jaanuarini 2006 Reformierakonna liige.

7. novembrist 2017 kuni 15. märtsini 2019 oli Jevgrafov Narva abilinnapea linnamajanduse alal. 15. märtsil sai temast Narva linnapea kohusetäitja. 8. aprillist 2019 kuni 11. novembrini 2020 oli ta Narva linnapea. Sel päeval avaldas Narva linnavolikogu talle umbusaldust. Otsuse poolt oli 17 volikogu liiget 31-st.

16. detsembrist 2020 kuni 10. märtsini 2021Sergei Mihhailov, Jevgrafov lahkus Narva haigla juhi kohalt, ERR, 10. märts 2021 oli ta Narva haigla juhataja.

Alates 2021 aastast Narva linnavolikogu liige.

Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 1405 häält, mis oli neljas tulemus maakonnas. Sai Riigikokku asendusliikmena. 

Alates 2023. aasta septembrist Narva haigla nõukogu liige. 

Ta kuulub Narva fraktsiooni. 

 Isiklikku 
Jevgrafov on abielus ja tal on kaks poega.

 Viited 

Kategooria:Narva linnapead
Kategooria:XV Riigikogu liikmed
Kategooria:Tallinna Ülikooli vilistlased
Kategooria:Sündinud 1979